ธนาธร: นี่ไม่ใช่วิกฤตครั้งใหม่ แต่เป็นวิกฤตครั้งเดิมตั้งแต่ 19 ก.ย. 49
ธนาธร จึงรุ่งเรืองกิจ อภิปรายในเวทีเสวนา ทิศทางการเมืองไทยภายใต้รัฐบาลใหม่ : การเมืองของความหวังหรือ จุดเริ่มต้นของวิกฤตครั้งใหม่?เวทีเสวนาเป็นส่วนหนึ่งของงาน 70 ปี สถาปนาคณะรัฐศาสตร์ มหาวิทยาลัยธรรมศาสตร์ จัดที่ห้อง ร.103 คณะรัฐศาสตร์ มหาวิทยาลัยธรรมศาสตร์ ท่าพระจันทร์ เมื่อวันที่ 14 มิถุนายนตอนหนึ่งเขาอภิปรายว่า ผมอยากจะเริ่มอย่างนี้ ผมอยากจะเริ่มว่า วิกฤต เราพูดถึงวิกฤตกับโอกาส คณะรัฐศาสตร์ ม.ธรรมศาสตร์ก็จั่วหัวว่านี่เป็นโอกาสที่จะเกิดวิกฤตครั้งใหม่หรือเปล่า? ผมคิดว่าเราต้องพูดให้ชัดเจนว่า สิ่งที่เราเป็นอยู่ทุกวันนี้ไม่ใช่วิกฤตครั้งใหม่ นี่เป็นวิกฤตครั้งเดิม มีจุดเริ่มต้นมาตั้งแต่วันที่ 19 กันยายน พ.ศ. 2549 นี่ยังอยู่ภายใต้เงาอันทะมึนของการรัฐประหาร 19 กันยายน 2549 นี่เป็นวิกฤตเดียวกันตั้งแต่วันนั้นจนถึงวันนี้ ไม่ใช่วิกฤตใหม่ครับแล้วใจกลางปัญหาของวิกฤตไม่ได้อยู่ที่เรื่องบุคลิกหน้าตาท่าทีของ พล.อ.ประยุทธ์ ว่าถ้าใจเย็นกว่านี้ ยิ้มแย้มกว่านี้ ประเทศไทยจะสงบสุขขึ้น ไม่ใช่ ไม่ได้อยู่ที่ พล.อ.ประยุทธ์ จะยิ้มหวาน หรือจมูกยาว ไม่ใช่ วิกฤตครั้งนี้ใจกลางของมันอยู่ที่อำนาจในประเทศนี้เป็นของใคร20 ปีที่ผ่านมา รัฐธรรมนูญลองไล่นะครับ รัฐธรรมนูญ 2540 รัฐธรรมนูญชั่วคราว 2549 รัฐธรรมนูญ 2550 รัฐธรรมนูญชั่วคราว 2557 และรัฐธรรมนูญ 2560 ในรอบ 20 ปีมี 5 ฉบับมันบอกเราว่าสังคมไทยตกลงกันไม่ได้ว่าอำนาจสูงสุดเป็นของใคร มันอยู่ที่ไหน มันบอกเราอย่างนี้ นี่คือต้นตอของปัญหา ต้นตอของวิกฤต วันนี้ก็ยังอยู่ในวิกฤตเดิม แต่เปลี่ยนเฟส เปลี่ยนระยะไป หลังมีการเลือกตั้ง มีฝั่งหนึ่งยืนยันหนักแน่นว่าอำนาจในประเทศนี้เป็นของประชาชน และขณะเดียวกันก็มีอีกฝั่งหนึ่งที่มีผู้สนับสนุนน้อยกว่า แต่เชื่อว่าอำนาจในประเทศนี้เป็นของอภิสิทธิ์ชน ชนชั้นนำไม่กี่คน แต่กลุ่มนี้มีอำนาจ ปืน รถถัง ตราชั่งทางกฎหมาย นี่คือปัญหาใจกลางของสังคมไทยที่ยังแก้ไม่ได้ ไม่ใช่เรื่องอื่น นี่คือเรื่องใจกลางของปัญหาสังคมไทย
ธนาธร จึงรุ่งเรืองกิจ อภิปรายในเวทีเสวนา ทิศทางการเมืองไทยภายใต้รัฐบาลใหม่ : การเมืองของความหวังหรือ จุดเริ่มต้นของวิกฤตครั้งใหม่?เวทีเสวนาเป็นส่วนหนึ่งของงาน 70 ปี สถาปนาคณะรัฐศาสตร์
มัลติมีเดีย,ธนาธร จึงรุ่งเรืองกิจ,รัฐประหาร 19 กันยายน 2549,กองทัพ,รัฐประหาร 22 พฤษภาคม 2557,คสช.,สืบทอดอำนาจ,ตั้งรัฐบาล,รัฐธรรมนูญ 2560,จุ้งกิจ